**LUCEAFAR**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LUCEAFĂR

Luceafăr alb ce te-ai născut

Din pulbere de stele.

Eşti nesfârşitul început

Al visurilor mele.

Să mă ridic la tine-aş vrea,

Atât, doar o secundă.

Lumină din privirea ta

În cuget să-mi pătrundă.

Nu glorie vreau ci doar să ştiu

Cum ai clădit o lume.

Cum ai făcut dintr-un pustiu

Un geniu, o minune.

La tine se opresc cântând

Tot ape rotitoare.

Iar lacrimi pe obraz curgând

În versul tău sunt floare.

Tu cânţi albastrelor minuni

Şi se cutremur plopii

Când, ploaia, dincolo de culmi

Îşi daureste stropii.

Tu ai izvoare clipocind

Şi codrii de aramă.

Ai gâze vesel dănţuind,

La nunţi, de bună seamă.

În mână poţi să ţii genuni

În care gândul piere.

Iar zborul albilor lăstuni

De dor ţi-e mângâiere.

Luceafăr alb sau demiurg,

Poet, simbol, idee.

Solone, Platon sau Lycurg

Au fost doar o scânteie,

Iar tu eşti foc arzând vioi,

Luceafăr fără moarte.

Şi ştim că arzi doar pentru noi.

Foc sacru dintr-o carte.